Šilalės rajono savivaldybės teisės

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**SOCIALINĖS PARAMOS SKYRIUS**

(Savivaldybės įstaigos, struktūrinio padalinio pavadinimas)

Dėl Šilalės rajono socialinių paslaugų namuose teikiamų socialinės globos paslaugų kainos tvirtinimo

(sprendimo projekto pavadinimas)

**1.Parengto sprendimo projekto tikslai.** Projektas parengtas, siekiant patvirtinti teikiamos trumpalaikės socialinės globos paslaugų kainą vienam globotiniam (rūpintiniui) Šilalės rajono socialinių paslaugų namuose bei užtikrinti kokybišką įstaigoms priskirtų funkcijų vykdymą.

**2. Kas inicijavo, kokios priežastys paskatino ir kuo vadovaujantis parengtas sprendimo projektas.** Šilalės rajono socialinių paslaugų namai, atsižvelgdami į galiojančias kainas atliko paskaičiavimus ir pateikė raštą dėl teikiamų socialinės globos paslaugų kainų patvirtinimo, kuriame prašoma patvirtinti trumpalaikės socialinės globos kainą vienam globotiniui (rūpintiniui) per mėnesį – 632 eurai. Pagal Lietuvos Respublikos vyriausybės 2006 m. spalio 10 d. nutarimu patvirtintą Socialinių paslaugų finansavimo ir lėšų apskaičiavimo metodikos 21 punktą socialinės globos kainą socialinės globos įstaigose nustato pagal metodikos 22 punkte nurodytas lėšų dalis, t. y. bendroji socialinės globos lėšų dalis ir kintamoji socialinės globos lėšų dalis, derinant ją su savininko teises ir pareigas įgyvendinančia institucija. Šilalės rajono socialinių paslaugų namų savininko teises ir pareigas įgyvendinanti institucija yra Šilalės rajono savivaldybės taryba.

**3.Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.** Didės išlaidos savivaldybės biudžetui, kadangi kaina didėja 24,96 euro per mėnesį. Atsižvelgiant į piniginių išlaidų normų didėjimą patalynei ir aprangai vienam vaikui, didėja kintamoji socialinės globos lėšų dalis.

**4.Laukiami rezultatai.** Nustačius ilgalaikės socialinės globos paslaugų kainą bus efektyviai naudojamos ir apskaitomos lėšos socialinei globai organizuoti ir teikti bei užtikrinta vaikų priežiūra ir globa.

**5.Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.** Reikalinga panaikinti ankstesnįjį Savivaldybės tarybos sprendimą dėl socialinės globos paslaugų kainos tvirtinimo Šilalės rajono socialinių paslaugų namuose.

Vedėja Danguolė Račkauskienė

2015-12-07

(pareigos) ( data, parašas) (vardas, pavardė)